La campanya de prevenció del càncer de pell fa parada a Burjassot de la mà de la Junta Local contra el càncer
2025-07-24

Dimecres que ve 5 de juny, uns dies abans que el municipi aculla la seua carrera i marxa contra el càncer, la Junta Local contra el càncer de Burjassot proposa a les veïnes i els veïns del municipi una nova acció de prevenció de la malaltia; en aquesta ocasió, del càncer de pell.

Aqueix dia, de 10 a 14 hores al carrer Mariano Aser, en el tram que queda darrere de l’Ajuntament, estarà en el municipi la unitat mòbil de detecció i prevenció del càncer de pell de l’AECC que farà una revisió gratuïta de la pell a totes aquelles persones que es passen per aquesta.

La unitat mòbil visitarà Burjassot amb un dermatòleg de l’AECC que estarà realitzant revisions de pell durant tot el matí.

Des de la Junta Local contra el càncer recorden, aquests dies, la importància de protegir-se del sol ja que l’exposició inadequada pot causar alteracions en la pell i pot ser el desencadenant de malalties greus.